钦定古今图书集成/明伦汇编/氏族典/第314卷 > 《廖用贤尚友录》 > 彭时
## 钦定古今图书集成/明伦汇编/氏族典/第314卷 > 《廖用贤尚友录》 > 彭时

按《明外史彭时传》：“时字纯道，安福人。正统十三年进
士第一，授修撰。明年，郕王监国，令同商辂入阁预机
务。时闻继母忧，力辞不允，寻进侍读。景泰元年，以兵
事稍息，得请终制，然由此忤旨。服除，命供事翰林院，
不复与阁事。《易储》，擢左春坊大学士。《寰宇志》成，迁太
常寺少卿。天顺元年，仍命入阁。宪宗即位，进吏部右”
侍郎，知经筵。成化改元，进兵部尚书。明年乞归省，还
朝。《英宗实录》成，加太子少保兼文渊阁大学士。四年
改吏部尚书。七年进少保。卒，谥“文宪。”时立朝三十年，
孜孜奉国，持正存大体。公退未尝以政语子弟。有所
论荐，不使其人知。燕居无惰容，服御俭约，无声乐之
奉，非其义不取，有古大臣风。

===彭德清===按《万姓统谱》：德清，钦天监正，扈从英庙北征。时王振
擅权，威焰震主，大臣咸俯首顺命。初出师，金星犯亢，
明日黑气四塞，又越二日，火星犯土。德清厉声斥振
曰：“象纬示警，不可复前。若有疏虞，谁执其咎？”振怒，詈
之曰：“倘有此，亦天命也。”寻被害。